Musk giver os et smugkig på Tesla-fabrikken i Berlin

Der har været voldsomme problemer forbundet med Tesla-fabrikken udenfor Berlin, men nu ser det ud til, at byggeriet endelig kan fortsætte. Og onsdag gav Elon Musk sine 37 millioner Twitter-følgere et smugkig på, hvordan fabrikken – Gigafactoty 4 – kommer til at se ud.

Fabrikken, der ligger i Grünheide omkring 30 kilometer uden for Berlin, vil blive brugt til produktion af batterier, drivlinjer og køretøjer (Model 3 og Model Y). Hele fabriksområdet har et areal på 300 ha.

I vanlig overdådig Elon Musk-stil startede Tesla-bossen også en afstemning, om Tesla-fabrikken skal have sit eget rave cave. Sikkert en morsom hentydning til tyskernes forkærlighed for raves. Indtil videre har mere end 90 procent af følgerne stemt “ja”, men om Musk holder ord er usikkert. Han kunne godt finde på det …

Giga Berlin pic.twitter.com/UXQMUVTWXf
— Elon Musk (@elonmusk) July 15, 2020

Som navnet antyder bliver Berlin-fabrikken Teslas fjerde Gigafactory. Gigafactory 1 ligger i Nevada, USA, Gigafactory 2 i staten New York og Gigafactory 3 i Shanghai, Kina. Fabrikken i Berlin forventes at producere op mod en halv million biler – primært Model Y – om året og beskæftige 12.000 medarbejdere.

Tesla should have a mega rave cave under the Berlin Gigafatory
— Elon Musk (@elonmusk) March 10, 2020

Musk giver os et smugkig på Tesla-fabrikken i Berlin